**Katherine «Scottie» MacGregor** (født **Dorlee Deane MacGregor** 12. januar 1925 i Glendale i California, død 13. november 2018 i Woodland Hills i California) var en amerikansk skuespiller. Hun er best kjent for sin rolle som Harriet Oleson i NBC-serien *Huset på prærien*.. MacGregor spilte både på teater, i filmer og i forskjellige TV-serier.

Liv og virke
------------

### Bakgrunn

Dorlee Deane MacGregor var datter av Ralph S. McGregor og Beatrice E. Willard. Som barn flyttet hun med sin mor til Fort Collins nord for Denver i Colorado, der hun bodde fram til hun flyttet hjemmefra, og da til New York City.

### Karrriere

I New York ble hun på 1940-tallet ansatt ved Arthur Murray Dance Studios, som danseinstruktør. Hun studerte skuespillerkunsten under N. Richard Nash, Sanford Meisner og Stella Adler. I New York begynte hun å bruke kunstnernavnet Scottie MacGregor. Det er uklart når hun endret navn til Katherine.

I begynnelsen av 1950-årene arbeidet MacGregor i teater både på og Off-Broadway. Hun spilte også en ukreditert rolle i Elia Kazans film *Storbyhavnen* (1954), der Marlon Brando spilte hovedrollen, og hadde ytterligere en ukreditert rolle i *The Traveling Executioner* (1970).[]

MacGregor medvirket i mange tv-serier, blant annet: *Love of Life* (1956), *Play of the Week* (1959), *East Side/West Side* (1963), *Mannix* (1970–1971), *Emergency!* (1972), *Ironside* (1972–1974) og *All in the Family* (1973). Hun hadde roller i tv-filmer som *The Death of Me Yet* (1971), *The Girls of Huntington House* (1973, i regi av Alf Kjellin) og *Tell Me Where It Hurts* (1974).

Etter å ha medvirket i 153 avsnitt i nærmere ti år i tv-serien *Huset på prærien* trakk hun seg tilbake fra film og tv-innspillinger. Hun var således ikke med i de tre fjernsynsfilmene som ble produsert med basis i serien. Da innspillingene fant sted var hun hun på en selverkjennelsesreise i India.[]

I stedet begynte hun å å arbeide lokalt ved teateret. Hun konverterte til hinduismen.[] MacGregor viet seg også til skuespillerundervisning for barn på Wee Hollywood Vedanta Players, før hun gikk i pensjon tidlig på 2000-tallet.

MacGregor var i årene 1949–1950 gift med skuespilleren Bert Remsen, samt fra august 1969 til oktober 1970 gift med skuespilleren, regissøren og læreren Edward G. Kaye-Martin.

Referanser
----------

1. ↑   Social Networks and Archival Context, SNAC Ark-ID w69q5k7x, besøkt 9. oktober 2017[Hentet fra Wikidata]
2. ↑   www.lemonde.fr[Hentet fra Wikidata]
3. ↑   «Katherine MacGregor, the Meddlesome Harriet Oleson on 'Little House on the Prairie,' Dies at 93», verkets språk engelsk[Hentet fra Wikidata]
4. ↑  «La Petite Maison dans la prairie : Katherine MacGregor (Harriet Oleson) est décédée», *Télé-Loisirs*, 14. november 2018. Lest 14. november 2018.
5. ↑  «Katherine MacGregor profile». *The New York Times*. Besøkt 11. februar 2017.
6. ↑  «California, County Birth and Death Records, 1800-1994». www.familysearch.org. Besøkt 14. november 2018.
7. 1 2  «Miss MacGregor To Portray Mrs. FDR at Casino». Springfield Sunday Republican. 22. mai 1960. Besøkt 12. mars 2018.
8. ↑  Buck, Jerry (11. juni 1981). «Katherine MacGregor Plots Her Own Downfall». Greenville Daily Advocate. Associated Press. Besøkt 15. november 2017.
9. ↑  «'Little House on the Prairie' star Katherine MacGregor dies at 93». *TODAY.com* **(engelsk)**.

Eksterne lenker
---------------

* (en) Katherine MacGregor på Internet Movie Database Rediger på Wikidata

* (sv) Katherine MacGregor i Svensk Filmdatabas Rediger på Wikidata

* (fr) Katherine MacGregor på Allociné Rediger på Wikidata

* (en) Katherine MacGregor på AllMovie Rediger på Wikidata

* (en) Katherine MacGregor hos Turner Classic Movies Rediger på Wikidata

* (en) Katherine MacGregor hos Rotten Tomatoes Rediger på Wikidata

* (en) Katherine MacGregor hos The Movie Database Rediger på Wikidata

* (en) Katherine MacGregor hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** BIBSYS **·** Geni **·** VIAF **·** GND **·** LCCN
 |